જો કે હવે ફક્ત એક સર્વિસ કે વેબસાઇટનું મેસેંજર વાપરવાની પ્રથા ખૂબ ઓછી થઇ ગઇ છે. એક થી વધુ વેબસાઇટના મેસેન્જર વાપરતા હોવાને લીધે જુદા જુદા ઇંસ્ટોલેશન તથા સાઇન ઇન – સાઇન આઉટ કરવાની અગવડો વગેરેને જોતા હવે એવા મેસેંજરનો વપરાશ ઓછો થાય એ સ્વાભાવિક છે. હવે એવા મેસેન્જર વધુ વપરાય છે જ્યાં ફક્ત એક જ વખત જુદા જુદા ખાતાઓ જેવા કે Google Chat, Yahoo, MSN, AIM ICQ વગેરેની માહિતિ નાખવાથી પછી દરેક વખતે એક જ જગ્યાએથી વિવિધ ખાતાઓના સંપર્કો સાથે વાત થઇ શકે છે.